Bătaie între două eleve de liceu din Bârlad. Scandalul a pornit după ce s-au jignit în comentarii pe o rețea socială
Se face anchetă la Bârlad, după ce o înregistrare video cu o bătaie între două eleve de liceu a apărut pe internet. În scandal a intervenit și mama uneia dintre adolescente.
Atenție, urmează imagini care vă pot afecta emoțional!
Incidentul a izbucnit după ce una dintre fete a scris pe o rețea socială un comentariu jignitor la adresa celeilalte - totul pe fondul unor tensiuni mai vechi.
Lezată, cea din urmă a așteptat-o pe colega ei după orele de curs, împreună cu o verișoară de 24 de ani.
S-au lovit sub privirile altor colegi, care au preferat să se amuze și să le filmeze, în loc să le despartă.
Fata vizată de comentariul malițios a sunat la 112 și și-a anunțat și mama. Femeia de 36 de ani a ajuns într-un suflet în zona liceului și a intervenit.
Poliția a deschis un dosar penal pentru loviri și alte violențe, dar și pentru tulburarea liniștii și ordinii publice.
În paralel, conducerea unității de învățământ anchetează cazul și dă asigurări că va lua măsurile necesare.
Sursa: Pro TV
Etichete: barlad,
Dată publicare:
23-03-2024 07:51